CELEX: 32016D0398
Language: da
Date: 2016-03-16 00:00:00
Title: Kommissionens gennemførelsesafgørelse (EU) 2016/398 af 16. marts 2016 om tilladelse til markedsføring af UV-behandlet brød som et nyt levnedsmiddel i henhold til Europa-Parlamentets og Rådets forordning (EF) nr. 258/97 (meddelt under nummer C(2016) 1527)

18.3.2016   
            
            
               DA
            
            
               Den Europæiske Unions Tidende
            
            
               L 73/107
            
         KOMMISSIONENS GENNEMFØRELSESAFGØRELSE (EU) 2016/398
   af 16. marts 2016
   om tilladelse til markedsføring af UV-behandlet brød som et nyt levnedsmiddel i henhold til Europa-Parlamentets og Rådets forordning (EF) nr. 258/97
   
      
         (meddelt under nummer C(2016) 1527)
      
   
   (Kun den svenske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og
   ud fra følgende betragtninger:
   
               (1)
            
            
               Den 12. februar 2014 indgav virksomheden Viasolde AB, der producerer udstyr til UV-behandling, en ansøgning til de kompetente myndigheder i Finland om tilladelse til at markedsføre UV-behandlet brød som et nyt levnedsmiddel, jf. artikel 1, stk. 2, litra f), i forordning (EF) nr. 258/97. Formålet med UV-behandlingen er at forøge brødets vitamin D-indhold, hvilket betyder, at brødets næringsværdi ville være betydeligt forskellig fra næringsværdien i traditionelt brød.
            
         
               (2)
            
            
               Det kompetente finske fødevarevurderingsorgan afgav den 14. marts 2014 den første vurderingsrapport. I rapporten konkluderedes det, at UV-behandlet brød opfylder kriterierne for nye levnedsmidler i artikel 3, stk. 1, i forordning (EF) nr. 258/97.
            
         
               (3)
            
            
               Den 19. marts 2014 fremsendte Kommissionen den første vurderingsrapport til de øvrige medlemsstater.
            
         
               (4)
            
            
               Inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, blev der fremsat begrundede indsigelser.
            
         
               (5)
            
            
               Den 13. november 2014 anmodede Kommissionen Den Europæiske Fødevaresikkerhedsautoritet (EFSA) om at foretage en yderligere vurdering af UV-behandlet brød som et nyt levnedsmiddel i henhold til forordning (EF) nr. 258/97.
            
         
               (6)
            
            
               Den 11. juni 2015 konkluderede EFSA i sin videnskabelige udtalelse (2) om sikkerheden ved UV-behandlet brød som et nyt levnedsmiddel, at brød, som er beriget med vitamin D2 ved UV-behandling, er sikkert under de påtænkte anvendelsesbetingelser.
            
         
               (7)
            
            
               Udtalelsen er således tilstrækkeligt grundlag for at fastslå, at UV-behandlet brød som et nyt levnedsmiddel opfylder kriterierne i artikel 3, stk. 1, i forordning (EF) nr. 258/97.
            
         
               (8)
            
            
               Ved Europa-Parlamentets og Rådets forordning (EF) nr. 1925/2006 (3) er der fastsat bestemmelser om tilsætning af vitaminer og mineraler samt visse andre stoffer til fødevarer. Det bør være tilladt at anvende UV-behandlet brød, uden at kravene i disse retsforskrifter tilsidesættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   UV-behandlet brød, jf. bilag I, kan markedsføres som et nyt levnedsmiddel under overholdelse af maksimalgrænseværdien på 3 μg vitamin D2 pr. 100g, uden at de særlige bestemmelser i forordning (EF) nr. 1925/2006 tilsidesættes.
   Artikel 2
   Følgende tilføjes til betegnelsen på mærkningen af fødevarerne: »indeholder vitamin D fra UV-behandling«.
   Artikel 3
   Denne afgørelse er rettet til Viasolde AB, Dalstigen 4, 262 63, Ängelholm, Sverige.
   
      Udfærdiget i Bruxelles, den 16. marts 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 43 af 14.2.1997, s. 1.
   
      (2)  EFSA Journal 2015; 13(7):4148.
   
      (3)  Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (EUT L 404 af 30.12.2006, s. 26).
   
      BILAG
      
         SPECIFIKATION AF UV-BEHANDLET BRØD
      
      
         Definition
      
      UV-behandlet brød er brød og boller/rundstykker (uden pynt/fyld), som er gærhævet, og som behandles med ultraviolet stråling efter bagningen for at omdanne ergosterol til vitamin D2 (ergocalciferol).
      UV-stråling: en proces, hvor der foretages stråling med ultraviolet lys i bølgelængden 240-315 nm i højst 5 sekunder med et energiinput på 10-50 mJ/cm2.
      
         Vitamin D2:
      
      
                  Kemisk navn
               
               
                  (5Z,7E,22E)-3S-9,10-secoergosta-5,7,10(19),22-tetraen-3-ol
               
            
                  Synonym
               
               
                  Ergocalciferol
               
            
                  CAS-nr.
               
               
                  50-14-6
               
            
                  Molekylvægt
               
               
                  396,65 g/mol
               
            
         Indhold:
      
      
                  Vitamin D2 (ergocalciferol) i det færdige produkt
               
               
                  0,75-3 μg/100 g (1)
                  
               
            
                  Gær i dej
               
               
                  1-5 g/100 g (2)
                  
               
            
         (1)  EN 12821, 2009, europæisk standard.
      
         (2)  Opskriftsberegning.